.

**4. Vőlegény**

Drága édesanyám most Tőled búcsúzom!

Szívemben különleges helyet foglalsz el. Olyan édesanyát kaptam az Égiektől, aki féltő gonddal vigyázta lépteimet, gyógyító keze, minden fájdalmat elűzött. Te voltál az, aki segített eligazodni e zavaros világban, és aki nevetést, gyöngédséget és családi meleget biztosított otthonunkban. A sok nehézség ellenére végig kitartottál, így megtanítottad, hogy mit jelent a küzdés és a soha fel nem adás. Mindezért köszönettel és hálával tartozom Neked, amíg én élek ezt soha el nem feledem.

Tudom, hogy tápláló és vigyázó szereteted egy életen át végigkísér, cserébe nem kérek mást légy örökre boldog sok szép éveket!

**3. Menyasszony**

Kedves édesanyám, most Te hozzád fordulok.

Csodálatos életemet neked köszönhetem. Az első perctől fogva szerettél és dajkáltál, Őrangyalként vigyáztál rám, végtelen türelemmel neveltél és tanítottál, örömömben-bánatomban-izgalmaimban-szorongásaimban megosztoztál, egyfolytában jöttél-mentél, hogy mindent megteremts magunknak, biztonságot és szeretetet adtál, sosem bántottál inkább átöleltél és megpusziltál.

Legjobb barátnő, legőszintébb tanácsadó, lehetetlenek megoldója és mindenekelőtt legjobb édesanya vagy.

Mindezért végtelen köszönettel és hálával tartozom Neked.

A kapcsolatunk olyan, mint a szél. Van benne fuvallat, szellő, orkán és szélcsend. Egy biztosat tudok róla: ahogy a szél is, úgy mi is örökké ott leszünk egymásnak.

**2. Vőlegény**

Kedves édesapám!

Nehéz most búcsút venni, mert annyi mindenért köszönettel tartozom neked. Köszönöm az apai jóságod, a bölcs útmutatásaidat, hogy segítő karod mindig felém nyújtottad, amikor szükségem volt rá, vidám hangod sokszor erőt adott.

Köszönöm, hogy gyermekből férfivá neveltél, és olyan példát mutattál, amit a jövőben követni szeretnék.

Most tehát eljött a pillanat, hogy kamatoztassam az eddig megtanultakat leendő feleségem mellett, bízom benne, hogy büszke leszel rám. Bocsáss meg, ha az idő folyamán egyre távolabb kerültem szülői házadtól, de azt tudnod kell, hogy mindig szerető szívvel gondolok reád!

**1. Menyasszony**

Nevelőapám először Tőled búcsúzom.

Köszönettel tartozom Neked a támogatásért, azért a sok-sok türelemért, amivel az iskolás éveimben mellettem álltál.

Hálás vagyok az együtt átizgult vizsgákért, a sok bíztatásért.

Mindig támogattál a terveimben, hitted, hogy bármit el tudok érni, amit csak szeretnék.

Köszönöm a sok jó tanácsot, amivel segítetted, hogy olyan felnőtté válljak, amilyenné szerettem volna, hogyha szomorú voltam, ha elkeseredtem vigasztaltál.

Köszönöm, hogy lányodként szeretsz engem és hálával tartozom azért, hogy békés, boldog hátteret biztosítasz a családunknak.